钦定古今图书集成/明伦汇编/氏族典/第164卷 > 《廖用贤尚友录》 > 潘荣
## 钦定古今图书集成/明伦汇编/氏族典/第164卷 > 《廖用贤尚友录》 > 潘荣

按《明外史潘荣传》：“荣字尊用，龙谿人。正统十三年进
士。犒师广东，还，除吏科给事中。景泰初，疏论停起复、
抑奔竞数事，帝纳之，寻进右给事中。天顺中，使琉球，
还，迁都给事中。成化六年，迁南京太常少卿。又七年，
就擢户部右侍郎。寻改右副都御史，总督南京粮储。
十七年，召为户部左侍郎。南京户部尚书黄镐罢，以”
荣代之。孝宗嗣位，谢政归。久之卒。赠太子少保。